Rokiškio rajono savivaldybės tarybos

 2016 m. gegužės 27 d. sprendimo Nr.TS-131

priedas

Rokiškio rajono savivaldybės tarybai derinimui teikiamos AB „Panevėžio energija“ investicijos:

|  |  |  |  |  |  |
| --- | --- | --- | --- | --- | --- |
| Eil. Nr. | Objekto pavadinimas | Finansavimo šaltinis | Planuojama objekto vertė, tūkst. Eur | Investicijos 2016 m. tūkst. Eur | Pastabos |
| 1 | Garo katilo Nr. 3 pelenų valymo sistemos įrengimas | Bendrovės lėšos | 60 | 60 | Rokiškio RK, Pramonės g. 7, Rokiškis |
| 2 | Nuotolinio duomenų nuskaitymo, informacijos perdavimo ir apdorojimo sistemos išplėtimas | Bendrovės lėšos | 6 | 6 | Bajorų RK |
| 3 | Garotiekio tinklų nuo Rokiškio RK iki UAB „Daivida“ rekonstravimas | Bendrovės lėšos | 15 | 14 | Tęstinė investicija: 2015 m. - 1 tūkst. Eur,2016 m. - 14 tūkst. Eur |
| 4 | Bendrųjų poreikių investicijos | Bendrovės lėšos | 686 | 686 | Bendros visiems bendrovės šilumos tinklų rajonams |
| *4.1* | *Naujų šilumos vartotojų pajungimas* | *Bendrovės lėšos* | *150* | *150* |  |
| *4.2* | *Šilumos gamybos išlaidų mažinimo priemonių planas* | *Bendrovės lėšos* | *99* | *99* |  |
| *4.3* | *Projektavimas-konsultavimas* | *Bendrovės lėšos* | *50* | *50* |  |
| *4.4* | *Kompiuterinės ir programinės įrangos įsigijimas* | *Bendrovės lėšos* | *145* | *145* |  |
| *4.5* | *Atsiskaitomieji apskaitos prietaisai* | *Bendrovės lėšos* | *67* | *67* |  |
| *4.6* | *Transporto priemonės, įrengimai, kiti mechanizmai, įranga* | *Bendrovės lėšos* | *165* | *165* |  |
| *4.7* | *Šilumos trasų išpirkimas* | *Bendrovės lėšos* | *10* | *10* |  |
|  | Iš viso |  | 767 | 766 |  |

**SPRENDIMO PROJEKTO „DĖL AB „PANEVĖŽIO ENERGIJA“ ROKIŠKIO RAJONO SAVIVALDYBĖS TARYBAI TEIKIAMŲ DERINTI PLANUOJAMŲ 2016 METŲ INVESTICIJŲ ROKIŠKIO ŠILUMOS TINKLŲ RAJONE“ AIŠKINAMASIS RAŠTAS**

2016 m. gegužės 11 d.

Rokiškis

 **Parengto projekto tikslai ir uždaviniai.**

Šiuo sprendimo projektu siūlome Rokiškio rajono savivaldybės tarybai 2016 m. gegužės 27 d. posėdyje svarstyti klausimą „Dėl AB „Panevėžio energija“ Rokiškio rajono savivaldybės tarybai teikiamų derinti planuojamų 2016 metų investicijų Rokiškio šilumos tinklų rajone“. Tikslas – pagerinti šilumos tinklų būklę Rokiškio mieste.

 **Šiuo metu esantis teisinis reglamentavimas.**

Lietuvos Respublikos šilumos ūkio įstatymo 35 straipsnis, Rokiškio rajono savivaldybės tarybos 2008 m. spalio 31 d. sprendimas Nr. TS-10.177 „Dėl Šilumos tiekėjų investicinių projektų (planų) derinimo su Rokiškio rajono savivaldybės taryba tvarkos“, Valstybinės kainų ir energetikos kontrolės komisijos (toliau – VKEKK) 2015-04-17 nutarimas Nr. O3-252, Lietuvos Respublikos energetikos įstatymo 3 skirsnio 15 straipsnio 3 punktas „Energetikos įmonės, besiverčiančios veikla,kurios kainos yra reguliuojamos, numatomas investicijas turi derinti su Komisija. Jeigu šios energetikos įmonių investicijos nėra suderintos su Komisija, jos negali būti pripažintos pagrįstomis valstybės reguliuojamoms kainoms peržiūrėti“, Lietuvos Respublikos vietos savivaldos įstatymo 6 straipsnio „Savarankiškosios (Konstitucijos ir įstatymų nustatytos (priskirtos)) savivaldybių funkcijos“ 30 punktas, 16 straipsnio 4 punktas.

 **Sprendimo esmė.**

AB „Panevėžio energija“ teikia derinti AB „Panevėžio energija“ 2016 metais planuojamas investicijas Rokiškio šilumos tinklų rajone. Numatomų 2016 m. investicijų į šilumos tinklus vertė – 766 tūkst. Eur (septyni šimtai šešiasdešimt šeši tūkstančiai eurų), įgyvendinimo laikotarpis 2016 metai.

Objektų pavadinimai:

1. garo katilo Nr. 3 pelenų valymo sistemos įrengimas;
2. nuotolinio duomenų nuskaitymo, informacijos perdavimo ir apdorojimo sistemos išplėtimas;
3. garotiekio tinklų nuo Rokiškio RK iki UAB „Daivida“ rekonstravimas;
4. bendrųjų poreikių investicijos (*naujų šilumos vartotojų prijungimas, šilumos gamybos išlaidų mažinimo priemonių plano kūrimas, projektavimas-konsultavimas, kompiuterinės ir programinės įrangos įsigijimas, atsiskaitomųjų apskaitos prietaisų įsigijimas; transporto priemonių, įrengimų, kitų mechanizmų, įrangos įsigijimas; šilumos trasų išpirkimas).*

 **Galimos pasekmės, priėmus siūlomą tarybos sprendimo projektą**:

 **teigiamos** – pagerės šilumos tinklų būklė Rokiškio mieste;

 **neigiamos** – nėra.

 **Finansavimo šaltiniai ir lėšų poreikis**. Bendrovės lėšos.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

**Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausioji specialistė Dovilė Pučinskienė